Viborger Samler, 1837-10-27
J det birmaniske Rige er udbrudt en Borgerkrig. Da Kongen led af en Aandsforvirring, havde Dronningen og hendes Broder grebet Regjeringens Tøiler. Herpaa havde Kongens Broder, Prinds Tarawaddi, grebet til Vaaben og stod kun 40 engelske Mile fra Hovedstaden. Han er liberal og elsket af Folket og Calcutta Courier af 27de Mai vil vide, at han er rykket seierrig ind i Avas Hovedstad; hidtil havde han ikke besmittet sin Seier med Henrettelser. Garette des Tribunaur fortæller Følgende: "For nogen Tid siden tildrog sig en sælsom Hændelse i Kaminieck. En ung Officier af fornem Herkomst og stor Skjønhed, styrtede eller sprang, i ethvert Tilfælde ufrivillig, udfra øverste Etage i et Huus ned paa Gaden og saarede. medens han selv forblev ubeskadiget, en fattig wallachisk Arbeider, Grodisko, der i samme Øieblik gik forbi. Det Huus, hvorfra Russen gjorde Luftspringet, tilhørte en rig armenisk Kjøbmand ved Navn Christophør, og da denne nylig havde ægtet en ung meget smuk Georgier inde, men Russen, Grev Balaban, slet ikke hørte hjemme i Huset, saa var det ikke vanskeligt at knytte allehaande Formodninger dertil, men dog umuligt at udfinde Sagens rette Sammenhæng. Dette skeete imidlertid ved en Klage, som Wallachen indgav imod Greven, for at tvinge ham til Erstatning for de foraarsagede Qvæstelser. Greven beraabte sig for sin Part paa Kjøbmand Christophor, der havde kastet ham ud af Vinduet, og denne beskyldte igjen Greven for at have fundet ham i et altfor fortroligt Forhold med sin Nyformællede. Vidners Udsagn og andre Omstændigheder lode ingen Tvivl tilbage og Grevens Forhold til den skjønne Georgierinde, men Sagens Afgjørelse forblev ikke mindre vanskelig. Walachen var bleven beskadiget af Greven, men denne havde gjort sin Luftreise ufrivillig; den fornærmede Gemal havde kastet Officierøn ud af Vinduet, men hvo kunde paastaae, at han ikke havde den mest grundede Aarsag i Verden dertil. Hvad skulde Retten nu dømme, hvem skulde den tillægge Skylden, den besluttede, ikke at tage Hensyn paa den fornærmede Ægtefælles Klage mod hans Kone, og henvise den, som en særskilt Sag, til den geistlige Domstol, og gav med Hensyn til det nærværende Tilfælde følgende Kjendelse: Vi Dommere osv. have eenstemmig besluttet: Efterdi en Ukas af Hs. K. Maj. Paul 1 fra Aaret 1799 siger: at Hvermand tør kaste et unyttigt Stykke Meubel, som han forefinder i sin Bolig ud af Vinduet, saasnart han kun tre Gange raaber ud paa Gaden: "Varsko og at han i modsat Fald har at betale en Mulct af 25 Rubler, og til den, der er bleven beskadiget, en Skadeserstatning – fordi endvidere Grev Balaban er af Kjøbmand Christophor funden i dennes Huus som et unyttigt Stykke Meubel, som han med fuld Føie kunde kaste ud af Vinduet, saasnart han kun tre Gange havde raabt Varsko, – endelig fordi Kjøbmand Christophor aldeles ikke har raabt og altsaa har handlet imod den keiserlige Ukas – saa domme vi nævnte Christophor i en Bøde af 25 Rubel, til 20000 Rublers Skadeserstatning til Zahor Grodisko, til andre 2000 Rubler i Badskærløn, og Salair til dennes Advocat og desuden i alle Proces omkostninger. Alt dette udredes inden 7 Dage. Grev Balaban frifinde vi, idet vi betragte ham som et unyttigt Meubel i det christophorske Huus; ligeledes frifinde vi Nikl. Christophors Hustru, men forbeholde Christophors Ret til at klage for geistlig Domstol.